झुंझुनूं। कस्बे की भैरों कॉलोनी में बोरिंग मशीन लगने से लोगों में खुशी छा गई। पिछले कई दिनों ने पानी की समस्या बनी हुई थी। कॉलोनी में करीब 500 परिवार रहते हैं। पहले कॉलोनी में दो ट्यूबवैल थे। एक ट्यूबवैल कई दिन पहले सूख गया और कॉलोनी में पानी की समस्या हो गई। कॉलोनी में 25 वॉल्व हैं इस वजह से कॉलोनी में दो दिन से पानी की सप्लाई हो रही थी।
ऊंचाई वाले स्थानों पर पानी नहीं पहुंच पाता। गत दिनों कॉलोनी के लोग स्थानीय विधायक शुभकरण चौधरी से मिले एवं समस्या से अवगत कराया। शनिवार को झुंझुनूं रोड पर बोरिंग लगने पर लोगों ने मिठाई बांटकर खुशी का इजहार किया। इस मौके पर जलदाय विभाग के शंकरलाल शर्मा, भींवसिंह, झाबरसिंह मूंड, सुभाष, प्रदीप कुमावत, कुकी बन्ना सहित कई लोग मौजूद थे।
hin_Deva hin_Deva